153. löggjafarþing 2022–2023.

Þingskjal 1699 — 956. mál.

2. umræða.

Breytingartillaga

við frumvarp til laga um Mennta- og skólaþjónustustofu.

Frá Berglindi Ósk Guðmundsdóttur.

1.	Í stað e-liðar 1. mgr. 5. gr. komi tveir nýir stafliðir, e- og f-liður, svohljóðandi:

e.	sjá um innkaup á vönduðum og fjölbreyttum námsgögnum á margs konar formi og styðja við notkun þeirra í skólum, m.a. með ráðgjöf, leiðsögn, námskeiðum og útgáfu leiðbeininga og fræðsluefnis,

f.	sjá skólum fyrir vönduðum og fjölbreyttum námsgögnum á margs konar formi sem þörf er á og ekki fást aðkeypt.

2.	3. málsl. a-liðar 4. tölul. 10. gr. orðist svo: Námsgögn sem eru keypt eða eftir atvikum gefin út samkvæmt þessari grein skulu vera á margs konar formi og taka mið af bestu þekkingu á sviði menntunar- og kennslufræða og aðalnámskráa.

Greinargerð.

Í tillögu þessari er lagt til að útgáfa námsgagna á grunnskólastigi verði færð almennum bókaútgefendum. Markmiðið með tillögunni er að auka fjölbreytileika og nýsköpun við út
gáfu námsgagna sem notuð eru við kennslu í leik-, grunn- og framhaldsskólum landsins, mæta breyttum aðstæðum í íslensku samfélagi, gera almennum bókaútgefendum kleift að hefja samkeppnisrekstur um útgáfu námsgagna og færa fyrirkomulagið nær því sem tíðkast í löndunum í kringum okkur.